**Nyilvános pályázati felhívás ingatlan bérbeadására**

**A pályázat kiírója:** Dunaharaszti Város Önkormányzata (2330 Dunaharaszti, Fő út 152)

**A pályázat célja, tárgya:** Dunaharaszti Város Önkormányzat tulajdonában lévő, természetben Dunaharaszti, Napsugár u. 2. szám alatti sportcsarnok büfé helyiségeinek pályázat útján történő bérbeadása.

Elbírálási szempontok:

* A szerződést az annak aláírásától kezdődő hatállyal 1 év határozott időre, de legalább fél évre kívánjuk megkötni.
* A nyitva tartás rendje változó lenne a hétköznapokat és hétvégéket tekintve: hétköznapokon a büfét nem szükséges nyitva tartani. Kivétel a sportcsarnok bérlőinek hivatalos mérkőzései, illetve olyan egyéb rendezvények, amelyek indokolják azt. A hétvégi nyitva tartást nem határozza meg előre az Ajánlatkérő, tekintettel arra, hogy hétvégeken eltérő jellegű, időtartamú és igényű rendezvények megtartására kerülhet sor, ugyanakkor előírja a nyertes ajánlattevőnek, hogy az egy év alatt 52, hétvégére eső nap (napok) alatt rendelkezésre kell állnia. Ezen napokat Ajánlatkérő határozza meg az igénybe veendő hétvége előtt, ésszerű időn belül.
* Ajánlatkérő nem biztosít kizárólagosságot Ajánlattevő részére a Sportcsarnok területén lebonyolításra kerülő rendezvények catering szolgáltatására.
* Ajánlatkérő minimális ajánlattételi összeget határoz meg, amelyet havi bruttó 40.000,- Ft (azaz negyvenezer forint) összegben jelöl meg.

A Képviselő-testület a 19/2019. (II. 25.) számú döntésében engedélyezte az ingatlan büféjének pályázat útján történő bérbeadását.

**Az ajánlatok benyújtásának időpontja, helye, módja és tartalma:**

Az ajánlattevők ajánlataikat zárt borítékban, eredeti példányban elkészítve és minden oldalon aláírva, személyesen vagy meghatalmazott útján kötelesek benyújtani 2019. április 15-én 10 óráig a Dunaharaszti Polgármesteri Hivatal Vagyongazdálkodási- és Beruházási Irodájába, Fegyveres Tibor vagyongazdálkodási ügyintéző részére.

Az ajánlatoknak a következő dokumentumokat kell tartalmazniuk:

* Pályázó (bérlő) adatai
* Ajánlat a bérleti díjra
* Nyilatkozat a szerződés megkötésére és a bérleti díj megfizetésére

**Az ajánlati kötöttség időtartama:** 60 nap

A pályázó nem módosíthatja az ajánlatát. Az ajánlattevő részéről a pályázati felhívásban közzétett pályázati kötelezettségek megszegése a pályázatból történő kizárását vonja maga után.

**A pályázatról információ (tulajdoni lap, helyszínrajz, egyéb) kérhető**: Fegyveres Tibor 06 24 504-445, illetve Kulcsár Ferenc 06 30 902 0706 telefonszámokon.

A Pályázat kiírója fenntartja azon jogát, hogy a pályázatot – akár indokolás nélkül is – eredménytelennek minősítheti. A Pályázat kiírója fenntartja azon jogát is, hogy új pályázatot írjon ki. A pályázat értékelési szempontja a legmagasabb megajánlott bérleti díj.

Dunaharaszti, 2019. március 11.

Dunaharaszti Város Önkormányzata